Христо Смирненски
Вечер (Пристъпи вечер тъмнопола…)

chitanka.info

Пристъпи вечер тъмнопола,

ей лъхна вредом хлад

и освежи челата потни

на стихналата рат.

Почиват си войскари морни,

весден водили бой,

те пак са с пушките в ръцете

и дремят в безпокой.

Немеят тъмните чукари,

вред тишина цари,

но колко ли атаки мощни

ще има до зори?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.